b'\n_START_ARTICLE_\nPrehodni element\n_START_PARAGRAPH_\nPrehodni elementi, tudi prehodne kovine, so skupen izraz za 38 elementov v stolpcih 3\xe2\x80\x9312 periodnega sistema elementov. Imenujemo jih tudi d-blok._NEWLINE_Prehodni elementi so upogljivi in kovni. Zna\xc4\x8dilne lastnosti so spremenljiva valenca (sposobnost atoma za vezanje, pove \xc5\xa1tevilo atomov, s katerimi se lahko zdru\xc5\xbei), barva in tvorba kompleksnih ionov. Pri nastajanju vezi uporabljajo predzadnjo elektronsko lupino in tudi zunanjo lupino, kar je edinstvena lastnost. To je tudi razlog, zakaj imajo pogosto izpolnjenih ve\xc4\x8d lupin. Vsi so trdni in \xc5\xbeilavi, imajo visoka vreli\xc5\xa1\xc4\x8da in tali\xc5\xa1\xc4\x8da in so dobri prevodniki toplote in elektrike. Zaradi izbolj\xc5\xa1anja lastnosti jih pogosto uporabljamo v zlitinah.'